
VILNIAUS RAJONO SAVIVALDYBĖS ADMINISTRACIJA

SKELBIAMOS APKLAUSOS SĄLYGOS

[bookmark: _Hlk135655908]Daugiafunkciniai spausdintuvai

1. BENDROSIOS NUOSTATOS

1.1. Šis mažos vertės viešasis pirkimas (toliau - pirkimas) vykdomas skelbiamos apklausos būdu, naudojantis Centrinės viešųjų pirkimų informacinės sistemos (toliau - CVP IS) priemonėmis. Pirkimas atliekamas, vadovaujantis Lietuvos Respublikos viešųjų pirkimų įstatymu (toliau – VPĮ), Mažos vertės pirkimų tvarkos aprašu, patvirtintu Viešųjų pirkimų tarnybos (toliau – VPT) direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“ (toliau – Aprašas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei pirkimo dokumentais, kuriuos sudaro skelbimas apie pirkimą (toliau – Skelbimas), apklausos sąlygos (toliau – Sąlygos) ir Sąlygų priedai: 1 priedas „Pasiūlymo forma“ (toliau – Pasiūlymo forma), 2 priedas „Techninė specifikacija“ (toliau – Techninė specifikacija), 3 priedas „Pirkimo sutarties projektas“, 4 priedas Nacionalinio saugumo reikalavimų atitikties deklaracija bei pirkimo dokumentų paaiškinimai (patikslinimai). Vartojamos sąvokos apibrėžtos VPĮ, Apraše, Numatomo viešojo pirkimo ir pirkimo vertės skaičiavimo metodikoje, patvirtintoje VPT direktoriaus 2017 m. birželio 27 d. įsakymu Nr. 1S-94 „Dėl numatomos viešojo pirkimo ir pirkimo vertės skaičiavimo metodikos patvirtinimo“ bei Kainodaros taisyklių nustatymo metodikoje, patvirtintoje VPT direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“.
1.2. Pirkimo dokumentai skelbiami CVP IS. Perkančiosios organizacijos ir tiekėjo bendravimas ir keitimasis informacija vyksta naudojantis CVP IS priemonėmis. 
1.3. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.
1.4. Tiekėjai ir (ar) jų įgalioti atstovai nedalyvauja susipažinimo su pasiūlymais, pasiūlymų nagrinėjimo ir vertinimo procedūrose. Informacija apie pirkimo dalyvius, jų pasiūlymuose nurodytas kainas dalyviams, išskyrus atvejus, kai pirkimo sutartis sudaroma žodžiu, bus pateikta po sprendimo dėl pirkimą laimėjusio pasiūlymo priėmimo.
1.5. Šiame pirkime taikomi aplinkos apsaugos kriterijai. Aplinkosauginiai kriterijai nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.1. punktu. Aplinkos apaugos kriterijai nustatyti Pirkimo sutarties projekte (3 Sąlygų priedas).
[bookmark: _Hlk146534042]1.6. Pirkimas nėra atliekamas naudojantis centralizuotų pirkimų katalogu CPO LT, nes kataloge reikiamos techninės specifikacijos prekių nėra. 

2. INFORMACIJA APIE PERKANČIĄJĄ ORGANIZACIJĄ IR PIRKIMO OBJEKTĄ

2.1. Vilniaus rajono savivaldybės administracija (toliau – perkančioji organizacija) atlieka pirkimą ir numato įsigyti Daugiafunkcinius spausdintuvus.
2.2. ar perkančioji organizacija pirkimą atlieka pagal įgaliojimą, pateikta Skelbimo I dalies 1 punkte.
2.3. Pirkimo objektas į dalis neskaidomas.
2.4. Pirkimo objektas apibūdintas ir reikalavimai jam nustatyti Techninėje specifikacijoje (Sąlygų 2 priedas). 

3. TIEKĖJO PAŠALINIMO PAGRINDAI, REIKALAVIMAI KVALIFIKACIJAI IR REIKALAUJAMI KOKYBĖS BEI APLINKOS APSAUGOS VADYBOS SISTEMŲ STANDARTAI

3.1. Perkančioji organizacija nenustato tiekėjo pašalinimo pagrindų, reikalavimų kvalifikacijai bei nereikalauja, kad tiekėjas laikytųsi kokybės vadybos sistemos ir (arba) aplinkos apsaugos vadybos sistemos standartų (toliau – Reikalavimai tiekėjui).
3.2. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.
3.3. Tiekėjas, teikdamas pasiūlymą, kaip pirminį įrodymą privalo pateikti Nacionalinio saugumo reikalavimų atitikties deklaraciją (parengtą pagal šių pirkimo sąlygų 4 priede pateiktą formą), patvirtindamas, kad tiekėjo siūlomos prekės nekelia grėsmės nacionaliniam saugumui ir kad tiekėjas neturi interesų, galinčių kelti grėsmę nacionaliniam saugumui (įrodančius dokumentus, turės pateikti tiekėjas, kurio pasiūlymas pagal vertinimo rezultatus gali būti pripažintas laimėjusiu).

4. PIRKIMO DOKUMENTŲ PAAIŠKINIMAI IR PATIKSLINIMAI

4.1. Tiekėjas gali prašyti, kad perkančioji organizacija paaiškintų pirkimo dokumentus, taip pat teikti pasiūlymus dėl pirkimo dokumentų patikslinimų. Teikti pasiūlymus dėl pirkimo dokumentų patikslinimų ir kreiptis dėl pirkimo dokumentų paaiškinimo į perkančiąją organizaciją galima ne vėliau kaip likus 2 darbo dienoms iki pasiūlymų pateikimo termino pabaigos. Pirkimo dokumentų paaiškinimai ir patikslinimai gali būti teikiami ir perkančiosios organizacijos iniciatyva.
4.2. Paaiškinimai ir patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami perkančiosios organizacijos iniciatyva, jie skelbiami CVP IS priemonėmis. Paaiškinimai ir patikslinimai pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei perkančioji organizacija paaiškinimų ar patikslinimų nepateikia iki nurodyto termino, pasiūlymų pateikimo terminas nukeliamas ne trumpesniam laikui nei tas, kiek vėluojama juos pateikti.
4.3. Perkančioji organizacija, paaiškindama ar patikslindama pirkimo dokumentus, užtikrina tiekėjų anonimiškumą, t. y. užtikrina, kad tiekėjai nesužinotų kitų tiekėjų, ketinančių dalyvauti pirkimo procedūrose, pavadinimų ir kitų rekvizitų.
4.4. Jei pateikti paaiškinimai ar patikslinimai iš esmės keičia pirkimo dokumentuose nustatytus reikalavimus pirkimo objektui, Reikalavimus tiekėjui ar pasiūlymų rengimui, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos, o informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.
4.5. Perkančioji organizacija nerengs susitikimo su tiekėjais dėl pirkimo dokumentų.

5. PASIŪLYMŲ RENGIMAS IR TEIKIMAS

5.1. Tiekėjas gali pateikti tik vieną pasiūlymą, o jeigu pirkimo objektas suskaidytas į dalis, tiekėjas gali pateikti po vieną pasiūlymą vienai, kelioms ar visoms pirkimo objekto dalims.
5.2. Jei pasiūlymą teikia Tiekėjų grupė, ji taip pat pateikia ir jungtinės veiklos sutarties kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant pirkimo (preliminariąją) sutartį bei šių įsipareigojimų vertės dalis, sudaranti bendrą pirkimo (preliminariosios) sutarties vertę. Taip pat turi būti pateikta informacija apie asmenį, atstovaujantį ūkio subjektų grupei bendraujant su perkančiąja organizacija.
5.3. Visi pasiūlyme pateikiami dokumentai turi būti pateikti elektronine forma (tiesiogiai suformuoti elektroninėmis priemonėmis arba skaitmeninės dokumentų kopijos). Pasiūlymo dokumentai turi būti suformuoti naudojant nediskriminuojančius, visuotinai prieinamus duomenų failų formatus (pvz., pdf, docx ). Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. 
Dokumentai, tiesiogiai suformuoti elektroninėmis priemonėmis, turi būti pasirašyti kvalifikuotu elektroniniu parašu, atitinkančiu Lietuvos Respublikos viešųjų pirkimų įstatymo 22 straipsnio 11 dalies 2 ir 3 punktuose nustatytus reikalavimus, arba atspausdinti ir pasirašyti tiekėjo vadovo arba jo įgalioto asmens ir patvirtinti įmonės antspaudu (jei toks yra).
5.4. Pasiūlymas turi būti parengtas lietuvių kalba. Jei reikalaujami dokumentai negali būti pateikti lietuvių kalba, turi būti pateiktas patvirtintas vertimas (išverstame dokumente nurodant vertimą atlikusio asmens vardą, pavardę ir parašą).
5.5. Pasiūlymas turi būti pateiktas užpildant Pasiūlymo formą ir pridedant visus pirkimo dokumentuose reikalaujamus dokumentus.
5.6. Pasiūlymo kaina pateikiama eurais, išreiškiant ir apskaičiuojant taip, kaip nurodyta Pasiūlymo formoje. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną; Į pasiūlymo kainą turi būti įskaityti visi mokesčiai ir visos tiekėjo išlaidos, būtinos pirkimo sutarties įvykdymui.
5.7. Pasiūlyme tiekėjas turi aiškiai nurodyti, kuri pasiūlymo informacija yra konfidenciali, vadovaujantis VPĮ 20 straipsniu. Konfidenciali informacija (jeigu tai įmanoma) pateikiama atskirame duomenų faile. Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.
5.8. Pasiūlymą sudaro tiekėjo pateiktų duomenų bei dokumentų visuma:
5.8.1. užpildyta Pasiūlymo forma (Sąlygų 1 priedas);
5.8.2. tiekėjo Nacionalinio saugumo reikalavimų atitikties deklaracija, parengta pagal šių pirkimo sąlygų 4 priede pateiktą formą;
5.8.3. įgaliojimo ar kito dokumento, suteikiančio teisę pateikti ir (ar) pasirašyti pasiūlymą bei kitus dokumentus, kopija (jeigu pasiūlymą pasirašo ne tiekėjo vadovas);
5.8.4. preliminarią (-ias) sutartį (-is), ketinimo protokolą (-us), arba kitus lygiaverčius dokumentus, jeigu tiekėjas sutarties įvykdymui numato pasitelkti ūkio subjektą (-us), kurio (-ų) pajėgumais remsis, kvazisubtiekėją (-us) ir/arba trečiuosius asmenis, kurie tiesiogiai nedalyvaus vykdant pirkimo sutartį;
5.8.5. pasiūlymo paaiškinimai bei atsakymai dėl pasiūlymo (jei tokių yra).
5.9. Pasiūlymas turi galioti 60 (šešiasdešimt) dienų nuo pasiūlymų pateikimo termino pabaigos. Perkančioji organizacija turi teisę prašyti, kad tiekėjas pratęstų pasiūlymo galiojimą, o tiekėjas gali atmesti tokį prašymą, neprarasdamas teisės į savo pasiūlymo galiojimo užtikrinimą, jeigu jo reikalaujama.
5.10. Pasiūlymas turi būti pateiktas iki skelbime apie pirkimą nurodyto pasiūlymų pateikimo termino pabaigos (Lietuvos Respublikos laiku). Pasiūlymas turi būti pateiktas tik elektroninėmis priemonėmis, naudojant CVP IS. Perkančioji organizacija turi teisę pratęsti pasiūlymo pateikimo terminą.
5.11. Perkančioji organizacija nereikalauja, kad visas pasiūlymas būtų pasirašytas kvalifikuotu elektroniniu parašu.
5.12. Iki pasiūlymų pateikimo termino pabaigos, tiekėjas gali pakeisti arba atšaukti savo pasiūlymą. Toks pakeitimas arba pranešimas pripažįstamas galiojančiu, jeigu perkančioji organizacija jį gavo iki pasiūlymų pateikimo termino pabaigos.

6. SUSIPAŽINIMAS SU PASIŪLYMAIS IR JŲ VERTINIMAS

6.1. Pradinis susipažinimas su pasiūlymais vyks po 30 min. pasibaigus pasiūlymo pateikimo terminui.
6.2. Ekonomiškai naudingiausias pasiūlymas išrenkamas pagal kainą.
6.3. Pirkimo metu perkančioji organizacija su tiekėjais nesiderės.
6.4. Pasiūlymų vertinimo metu perkančioji organizacija įvertina:
6.4.1. ar pasiūlymas atitinka pirkimo dokumentuose nustatytus reikalavimus;
6.4.2. ar tiekėjo pasiūlymo kaina nėra apskaičiuota su klaidomis. Radusi pasiūlyme nurodytos kainos ar sąnaudų apskaičiavimo klaidų, perkančioji organizacija privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos ar sąnaudų. Taisydamas pasiūlyme nurodytas aritmetines klaidas, dalyvis gali taisyti kainos ar sąnaudų sudedamąsias dalis, tačiau neturi teisės atsisakyti kainos ar sąnaudų sudedamųjų dalių arba papildyti kainą ar sąnaudas naujomis dalimis. Tuo atveju, kai pasiūlyme nurodyta kaina ar sąnaudos, išreikštos skaitmenimis, neatitinka kainos ar sąnaudų, nurodytų žodžiais, teisinga laikoma kaina ar sąnaudos, nurodytos žodžiais;
6.4.3. ar tiekėjo pasiūlyta kaina neviršija pirkimui skirtų lėšų, nustatytų perkančiosios organizacijos prieš pradedant pirkimo procedūrą. Laikoma, kad pasiūlyta kaina yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nustatytas ir užfiksuotas perkančiosios organizacijos rengiamuose dokumentuose prieš pradedant pirkimo procedūrą. Jeigu ekonomiškai naudingiausiame pasiūlyme nurodyta kaina viršija pirkimui skirtas lėšas, nustatytas perkančiosios organizacijos prieš pradedant pirkimo procedūrą, ir perkančioji organizacija pirkimo dokumentuose nėra nurodžiusi pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti. Pirkimui skirtų lėšų suma, nustatyta ir užfiksuota perkančiosios organizacijos rengiamuose dokumentuose prieš pradedant pirkimo procedūras, gali būti keičiama, kai ji nėra nurodyta pirkimo dokumentuose, perkančiajai organizacijai ekonomiškai naudingiausiame pasiūlyme nurodyta kaina yra priimtina ir perkančioji organizacija gali pagrįsti šios kainos priimtinumą ir suderinamumą su racionalaus lėšų naudojimo principu; 
6.4.4. ar tiekėjo nebuvo pasiūlyta neįprastai maža kaina ir ar tiekėjas perkančiosios organizacijos prašymu pateikė raštišką tinkamą kainos pagrįstumo įrodymą. Pasiūlyme nurodyta paslaugų kaina arba sąnaudos visais atvejais turi būti laikomos neįprastai mažomis, jeigu jos yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų arba sąnaudų aritmetinį vidurkį.
6.5 Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį Pirkimo sąlygų reikalavimams ar šių dokumentų ar duomenų trūksta, perkančioji organizacija prašo tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Duomenys ir (arba) dokumentai gali būti tikslinami, aiškinami ar papildomi  vadovaujantis Viešųjų pirkimų tarnybos nustatytomis taisyklėmis[footnoteRef:2]. [2:  Pasiūlymų patikslinimo, papildymo ar paaiškinimo taisyklės.] 

6.6. Perkančioji organizacija nenagrinėja pirkimo dalyvio pasiūlymo patikslinimų ar paaiškinimų, pateiktų po vokų su pasiūlymais atplėšimo termino pabaigos, kurių nebuvo prašiusi. Į tokius paaiškinimus ar patikslinimus nebus atsižvelgiama vertinant pasiūlymą.
6.7. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, remiantis Pirkimo sąlygų reikalavimais, pasiūlymas turi būti atmestas.
6.8. Perkančioji organizacija atmeta pasiūlymą, jeigu:
[bookmark: _Hlk129610242]6.8.1. pasiūlymas neatitinka pirkimo dokumentuose nustatytų reikalavimų;
6.8.2. tiekėjas pateikė netikslius, neišsamius ar klaidingus dokumentus ar duomenis arba dokumentų ar duomenų nepateikė ir per Perkančiosios organizacijos nustatytą terminą nepatikslino, nepapildė, nepaaiškino informacijos;
6.8.3. tiekėjas per Perkančiosios organizacijos nurodytą terminą neištaisė apskaičiavimo klaidų ir (ar) nepaaiškino pasiūlymo;
6.8.4. pasiūlyta kaina viršija pirkimui skirtą lėšų sumą, nustatytą Perkančiosios organizacijos prieš pradedant pirkimo procedūrą;
6.8.5. buvo pasiūlyta neįprastai maža kaina ir tiekėjas Perkančiosios organizacijos prašymu nepateikė tinkamų pasiūlytos mažos kainos pagrįstumo įrodymų arba pasiūlymas neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
6.8.6. tiekėjas Perkančiosios organizacijos prašymu nepratęsia pasiūlymo galiojimo.
6.9. Apie pasiūlymo atmetimą ir jo atmetimo priežastis tiekėjas informuojamas CVP IS susirašinėjimo priemonėmis nedelsiant, bet ne vėliau kaip per 5 darbo dienas nuo sprendimo priėmimo.
6.10. Sudaroma pasiūlymų eilė. Į pasiūlymų eilę įtraukiami tiekėjai, kurių pasiūlymai atitiko pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas.
6.11. Nustatomas pirkimo laimėtojas. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus ir jo pasiūlymo kaina neviršija pirkimui skirtų lėšų, nustatytų perkančiosios organizacijos prieš pradedant pirkimo procedūrą.
6.12. Perkančioji organizacija dalyviams, išskyrus atvejus, kai pirkimo sutartis sudaroma žodžiu, ne vėliau kaip per 3 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo (preliminarioji) sutartis, ir pateikia VPĮ 58 straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūrų metu, santrauką, nurodo nustatytą pasiūlymų eilę ir laimėjusį pasiūlymą. Jei būtų priimtas sprendimas nesudaryti pirkimo (preliminariosios) sutarties, perkančioji organizacija taip pat nurodo priežastis, dėl kurių priimtas toks sprendimas.
6.13. Tiekėjas, kurio pasiūlymas laimėjo, kviečiamas sudaryti pirkimo sutartį.

7. KITOS SĄLYGOS IR INFORMACIJA

7.1. Pirkimo sutarties sudarymui atidėjimo terminas netaikomas.
7.1.1. Perkančioji organizacija, gavusi pretenziją, sudaro pirkimo sutartį ne anksčiau kaip po 5 darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui, suinteresuotiems kandidatams ir suinteresuotiems dalyviams dienos.
7.2. Perkančioji organizacija turi teisę savo iniciatyva nutraukti pradėtas pirkimo procedūras. Tai gali būti atliekama bet kuriuo metu iki pirkimo (preliminariosios) sutarties sudarymo, jeigu atsirado aplinkybių, kurių nebuvo galima numatyti. Pirkimo procedūras nutraukti privaloma, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.
7.3. Ginčai dėl pirkimo nagrinėjami, žala tiekėjui atlyginama, pirkimo (preliminarioji) sutartis pripažįstama negaliojančia bei alternatyvios sankcijos taikomos vadovaujantis VPĮ VII skyriaus nuostatomis.

8. PIRKIMO SUTARTIES SĄLYGOS

8.1. Pirkimo sutarties projektas pateikiamas pirkimo Sąlygų 3 priede.




1 Sąlygų priedas
Vilniaus rajono savivaldybės administracijai

PASIŪLYMAS 

Daugiafunkcinių spausdintuvų pirkimui
	
(data)

1. INFORMACIJA APIE TIEKĖJĄ

	Tiekėjo pavadinimas [jei tai tiekėjų grupė, nurodyti: jungtinės veiklos sutarties pagrindu veikianti tiekėjų grupė, sudaryta iš: [nurodyti visų partnerių pavadinimus]]
	

	Atsakingasis partneris [nurodyti atsakingojo partnerio pavadinimą, jei pasiūlymą teikia tiekėjų grupė]
	

	Tiekėjo kodas [jei pasiūlymą teikia tiekėjų grupė, nurodyti visų partnerių  kodus]
	

	Tiekėjo adresas [jei pasiūlymą teikia tiekėjų grupė, nurodyti visų partnerių  adresus]
	

	Už pasiūlymą atsakingo asmens vardas, pavardė
	

	Telefono numeris
	

	El. pašto adresas
	




Tiekėjų pašalinimo pagrindas:

	Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
	VPĮ 46 straipsnio 2¹ dalis

	Taip/Ne (įrašyti žemiau)*

__________


* Paaiškinimas:
Jeigu tiekėjui nėra paskirta baudžiamojo poveikio priemonė – uždraudimas juridiniam asmeniui dalyvauti viešuosiuose pirkimuose, atsakyme pažymėkite „NE“.
Jeigu tiekėjui tokia priemonė buvo paskirta ir šiuo metu galioja, atsakyme pažymėkite „TAIP“.


Šiuo pasiūlymu pažymime, kad sutinkame su visomis pirkimo sąlygomis, nustatytomis:
1. Skelbiamos apklausos skelbime, paskelbtame CVP IS, pirkimo Nr. _________;
1. Skelbiamos apklausos sąlygose;
1. kituose pirkimo dokumentuose.

2. INFORMACIJA APIE KIEKVIENO TIEKĖJŲ GRUPĖS PARTNERIO SAVO JĖGOMIS NUMATOMŲ TEIKTI PREKIŲ/PASLAUGŲ/DARBŲ DALIES VERTĘ 
(pildoma, jei pasiūlymą pateikia tiekėjų grupė)
	Eil. Nr.
	Partnerio pavadinimas
	Numatomos suteikti paslaugos /teikti prekės/atlikti darbus
	Partnerio prekių/paslaugų dalies vertė pasiūlymo kainoje

	
	
	
	EUR su PVM
	Proc.

	
	
	
	
	

	
	
	
	
	

	Viso:
	
	



3. INFORMACIJA APIE SUBTIEKĖJUS

Dalyvis pasiūlyme privalo nurodyti žinomus subtiekėjus:
	Eil. Nr.
	Subtiekėjo pavadinimas, kodas 
	Numatomos suteikti paslaugos /teikti prekės/atlikti darbus
	Pirkimo sutarties dalis pasiūlymo kainoje, kuriai ketinama pasitelkti subtiekėjus

	
	
	
	EUR su PVM
	Proc.

	Subtiekėjai, kurie bus pasitelkti vykdant pirkimo sutartį 

	
	
	
	
	

	
	
	
	
	

	Viso:
	
	



Pastaba. Tiekėjo (tiekėjų grupės partnerių) ir subtiekėjų bendra numatomų teikti prekių vertė turi atitikti bendrą pasiūlymo sumą EUR su PVM.

Informacija apie trečiuosius asmenis, kurie tiesiogiai nedalyvaus vykdant pirkimo sutartį:
	Eil. Nr.
	Ūkio subjekto pavadinimas, kodas 
	Trečiųjų asmenų priemonės

	
	
	

	
	
	



4. PASIŪLYMO KAINA 
Mes siūlome šias prekes:
	Eil. Nr.
	Prekių pavadinimas
	Kiekis, vnt.
	Vieneto kaina be PVM
	Kaina be PVM, EUR

	(1)
	(2)
	(3)
	(4)
	(5)=(3)*(4)

	1.
	Daugiafunkciniai  spausdintuvai (lazerinė nespalvinė technologija, maksimalus formatas – A4)
	27
	
	

	2.
	Daugiafunkcinis spausdintuvas (lazerinė spalvinė technologija, maksimalus formatas – SRA3)
	1
	
	

	Viso be PVM:
	

	PVM:
	

	Bendra pasiūlymo kaina su PVM, EUR (skaičiais ir žodžiais):
	



Kartu su pasiūlymu turi būti pateikta užpildyta techninė specifikacija (2 priedas), kurioje nurodytos siūlomos prekės techninės charakteristikos.

Pastabos: 
- kainos pasiūlyme nurodomos eurais, paliekant du skaitmenis po kablelio.
- bendra kaina turi atitikti pateiktų jos sudėtinių dalių sumą.
- tais atvejais, kai pagal galiojančius teisės aktus tiekėjui nereikia mokėti PVM, jis atitinkamų skilčių nepildo ir nurodo priežastis, dėl kurių PVM nemoka.
- bendra pasiūlymo kaina bus naudojama pasiūlymų vertinimui, pasiūlymų eilei ir laimėtojui nustatyti.

Siūlomos prekės visiškai atitinka pirkimo dokumentuose nurodytus reikalavimus.

Teikdami šį pasiūlymą, mes patvirtiname, kad į mūsų siūlomą kainą įskaičiuotos visos sutarties vykdymo išlaidos ir visi mokesčiai, ir kad mes prisiimame riziką už visas išlaidas, kurias, teikdami pasiūlymą ir laikydamiesi pirkimo dokumentuose nustatytų reikalavimų, privalėjome įskaičiuoti į pasiūlymo kainą.
Taip pat mes patvirtiname, kad visa pasiūlyme pateikta informacija yra teisinga, atitinka tikrovę ir apima viską, ko reikia visiškam ir tinkamam sutarties įvykdymui.
Mes taip pat visiškai pripažįstame ir sutinkame, kad, jeigu perkančioji organizacija nustatytų, jog pateikti duomenys yra neteisingi ar netikslūs mūsų pasiūlymas nebus nagrinėjamas ir atmestas. Mums taip pat žinoma, kad jeigu perkančioji organizacija nustatytų, jog pateikti duomenys yra neteisingi arba pateikti dokumentai yra suklastoti, ji gali kreiptis į teismą ir išieškoti padarytus nuostolius.
Siūlomos prekės visiškai atitinka pirkimo dokumentuose nurodytus reikalavimus.

Kartu su pasiūlymu pateikiami šie dokumentai:
	Eil.Nr.
	Pateiktų dokumentų pavadinimas
	Dokumento puslapių skaičius

	
	
	

	
	
	



Pasiūlymas galioja 60 dienų nuo vokų su pasiūlymais atplėšimo dienos.

Ši pasiūlyme nurodyta informacija yra konfidenciali:
	Eil. Nr.
	Pateikto dokumento pavadinimas (rekomenduojama pavadinime vartoti žodį „Konfidencialu“)
	Dokumentas yra įkeltas šioje CVP IS pasiūlymo lango eilutėje („Prisegti dokumentai“ arba „Kvalifikaciniai klausimai“ prie atsakymo į klausimą)

	
	
	


Pastaba: Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra.
Atkreipiame dėmesį, kad vadovaujantis VPĮ 86 str. 9 dalimi, perkančioji organizacija laimėjusio dalyvio pasiūlymą, sudarytą pirkimo sutartį, preliminarią sutartį ir šių sutarčių pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo pirkimo sutarties ar preliminariosios sutarties sudarymo ar jų pakeitimo, bet ne vėliau kaip iki pirmojo mokėjimo pagal jį pradžios Viešųjų pirkimų tarnybos nustatyta tvarka turi paskelbti Centrinėje viešųjų pirkimų informacinėje sistemoje. Todėl prašome aiškiai nurodyti su pasiūlymu pateiktų dokumentų konfidencialumą.
Pasiūlymo dalis, kurios dalyvis nenurodė kaip konfidencialios, bus viešinama Viešųjų pirkimų tarnybos direktoriaus 2019 m.  sausio 24 d. įsakyme Nr. 1S-18 nustatyta tvarka.

 (Tiekėjo arba jo įgalioto asmens pareigos, vardas, pavardė, parašas)

2 Sąlygų priedas
[bookmark: _Hlk169859714][bookmark: _Hlk135749732]TECHNINĖ SPECIFIKACIJA
Pirkimo objektas – DAUGIAFUNKCINIAI SPAUSDINTUVAI (28 vnt.)
Tiekėjas gali pasiūlyti geresnių charakteristikų ir parametrų prekes negu nurodyta šioje techninėje specifikacijoje.
Prekių pristatymo terminas – prekės pristatomos per 60 kalendorinių dienų nuo Sutarties įsigaliojimo dienos.
Prekių pristatymo vieta – Rinktinės g. 50, Vilnius.

[bookmark: _Hlk194567495]Pirkimo objektas Nr.1: Daugiafunkciniai  spausdintuvai (lazerinė nespalvinė technologija, maksimalus formatas – A4). 
Pirkimo objekto apimtis: 27 vnt. 
 
Techniniai reikalavimai sutarties objektui: 
	Eil. Nr.
	Pavadinimas
	Reikalaujama charakteristika
	Siūlomos prekės charakteristikos
Nurodomi konkretūs siūlomi parametrai (rašyti „Atitinka“ arba „Taip“ neleidžiama)

	1
	Spausdinimo/kopijavimo/skenavimo technologija 
	Elektrografinis, lazerinis
	

	2
	Popieriaus formatas 
	A6-A4 
	

	3
	Popieriaus svoris 60–200 g/m²
	Popieriaus svoris 60–200 g/m²
	

	4
	Skiriamoji geba
	ne mažiau 1,200 x 1,200 dpi
	

	5
	 Spausdinimo/kopijavimo greitis
	ne mažiau 50 psl./min.
	

	6
	Skemavimo būdai 
	el. paštą; FTP; USB; TWAIN; WIA
	

	7
	Atmintis 
	ne mažiau 1 GB
	

	8
	Sąsaja 
	10/100/1 000-Base-T Ethernet; USB 2.0 Wi-Fi 802.11 b/g/n
	

	9
	Pirmo puslapio (A4 formatas) pasirodymo laikas 
	Ne daugiau, kaip 9.5s 
	

	10
	Įrenginio  įšilimo laikas
	Ne daugiau 27 s 
	

	11
	Tinklo protokolai
	TCP/IP (IPv4 / IPv6); LPD; IPP; SNMP; HTTP; HTTP(S)
	

	12
	Suderinamumas su operacinėmis sistemomis 
	Windows (32/64) 7; 8.1; 10; Server 2008 (32/64); Server 2008 R2; 2012; 2012 R2; 2016; 2019 Macintosh OS X 10.10; Linux
	

	13
	Automatinio dvipusio popieriaus spausdinimo funkcija  (A4; 60-105 g/m²)
	

	14
	Mobiliojo spausdinimo galimybė
	taip
	

	15
	Spausdinimas ir skenavimas tinkle
	taip
	

	16
	Valdymo skydelio tipas: 
	spalvotas LCD ekranas
	

	17
	Standartinių popieriaus tiekimo kasetės (kasečių) talpa
	 ne mažiau nei 570 lapų  (galimybė praplėsti talpas iki 1500 lapų)
	

	18
	Komplektacijoje turi būti:
	

	19
	Dvipusio skenavimo automatinis dokumentų padavimo dangtis
	taip
	

	20
	Universali popieriaus kasetė
	taip
	

	21
	Papildoma lapų kasetė
	 Ne mažiau 250 lapų talpos
	

	22
	Startinis toneris 
	Ne mažiau 8 000 spaudų resursas
	

	23
	Rekomenduojamas per mėnesį apdorojamų puslapių skaičius: 
	Ne mažiau 10 000 tūkst.

	

	24
	Standartinio tonerio resursas 
	Ne mažiau 20 000 puslapių
	

	25
	Būgno resursas 
	Ne mažiau 50 000 puslapių
	

	26
	Išmatavimai
	Ne didesnis nei 495 × 430 × 520 mm
	

	27
	Svoris: 
	Ne daugiau 19 kg
	

	28
	Įgaliotas įrangos pardavėjas Lietuvoje
	Autorizuotas siūlomos įrangos servisas Lietuvoje
	

	29
	Reikalavimai atitikimui standartams 
	

	30
	Įranga turi būti paženklinta CE ženklu.   
	

	31
	Gamintojo garantija ne mažiau nei 3 metai. Garantija netaikoma natūraliai susidėvinčioms įrenginio dalims. Jei garantinio laikotarpio metu sugedusios prekės darbingumo atkūrimo trukmė bus ilgesnė nei 5 darbo dienos, darbingumo atkūrimo laikotarpiu tiekėjas turi pakeisti sugedusią prekę kita, ne prastesnių parametrų preke. 
	



Įrenginiai pateikiami su startiniais toneriais (ne mažiau 8 000 spaudų), maitinimo laidais, tvarkyklėmis ir programine įranga. 

Pirkimo objektas Nr.2: Daugiafunkcinis spausdintuvas (lazerinė spalvinė technologija, maksimalus formatas – SRA3). 
Pirkimo objekto apimtis: 1 vnt. 

Techniniai reikalavimai sutarties objektui:
	Eil. Nr.
	Pavadinimas
	Reikalaujama charakteristika
	Siūlomos prekės charakteristikos
Nurodomi konkretūs siūlomi parametrai (rašyti „Atitinka“ arba „Taip“ neleidžiama)

	1
	Spausdinimo/kopijavimo/skenavimo technologija
	Elektrografinis, lazerinis 
	

	2
	Operatyvinės atminties dydis 
	Ne mažiau 8 GB RAM
	

	3
	Sistemos kietasis diskas (SSD)
	Ne mažiau 256 GB SSD
	

	4
	Įšilimo laikas 
	Ne daugiau 11/13 sekundžių (j/b /sp.)
	

	5
	Pirmos kopijos laikas
	Ne daugiau 5.5/7 sekundžių (j/b /sp.)
	

	6
	Dvipusis spausdinimas
	Ne mažiau 25 psl./min A4 formato
	

	7
	Automatinis dvipusis skenavimas
	100 psl./min. vienpusių vaizdų
200 psl./min. dvipusių vaizdų
	

	8
	Popieriaus talpyklos
	Popieriaus stalčiai 2x 500 lapų;
A5-A3; 52-256 g/m²
Rankinio padavimo 150 lapų; A6-SRA3; baner; 60-300 g/m²
	

	9
	Popieriaus išvestis
	250 lapų
	

	10
	LCD ekranas
	Ne mažiau 10,1 colių; skiriamoji geba ne mažiau 1024 x 600
	

	11
	Priedai
	Originali spintelė ant ratukų
	

	12
	Įgaliotas įrangos pardavėjas Lietuvoje
	Autorizuotas siūlomos įrangos servisas Lietuvoje
	

	13
	Duomenų saugumas 
	Kietojo disko turinio šifravimas ir užrakinimas, kietojo disko turinio šifravimas ir automatinis duomenų ištrynimas.
	

	14
	Prieigos valdymas 
	Vartotojo bei administratoriaus paskyros automatinis atsijungimas; SSL/TLS protokolų įjungimas, Auditavimo žurnalų įjungimas
	

	15
	Antivirusinė 
	Antivirusinė licencija įrangai
	

	16
	Reikalavimai atitikimui standartams 
	

	17
	Įranga turi būti paženklinta CE ženklu.   
	

	18
	Gamintojo garantija ne mažiau nei 3 metai. Garantija netaikoma natūraliai susidėvinčioms įrenginio dalims. Jei garantinio laikotarpio metu sugedusios prekės darbingumo atkūrimo trukmė bus ilgesnė nei 5 darbo dienos, darbingumo atkūrimo laikotarpiu tiekėjas turi pakeisti sugedusią prekę kita, ne prastesnių parametrų preke. 
	



Aplinkosauginiai reikalavimai

	Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ II priedo „Minimalūs aplinkos apsaugos kriterijai“ III skyriaus „Biuro įranga ir buitinė technika“ 3 punktu.

	Eil. Nr.
	Reikalavimas
	Atitiktį įrodantys dokumentai
	Nuoroda į pasiūlyme pateiktą pagrindžiantį dokumentą (dokumento pavadinimas, puslapis, numeris)

	1.
	Prekė turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus:
· Išjungties režimas (off mode): energijos suvartojimas neturi viršyti 0,50 W.
· Budėjimo režimas (standby mode): energijos suvartojimas neturi viršyti 0,50 W (arba 1,00 W, jei įrenginys turi informacinį ekraną).
· Tinklinis budėjimo režimas (networked standby): neturi viršyti 2,00 W,  jei įrenginys gali būti pažadintas per tinklą.
	Kartu su pasiūlymu turi būti pateikta gaminio (-ių) atitikties deklaracija (-os), patvirtinanti (-čios), kad prekė (-ės) atitinka Europos Komisijos reglamente dėl gaminių ekologinio projektavimo nurodytus reikalavimus, arba gamintojo techniniai dokumentai, arba kiti lygiaverčiai įrodymai.

Skaitmeninė kopija pateikiama kartu su pasiūlymu. Pasiūlymas bus atmetamas jei tiekėjo siūlomas pirkimo objektas neatitinka aplinkos apsaugos kriterijų
	






Prekių instaliavimo (paruošimo darbui) vietos: Rinktinės g. 50, Vilnius.



3 Sąlygų priedas

PREKIŲ PIRKIMO-PARDAVIMO SUTARTIES S SĄLYGOS

Tipinės prekių viešojo pirkimo-pardavimo sutarties sąlygos[footnoteRef:3] teikiamos atskirais dokumentais (Word formatu): [3:  Tipinės prekių sutarties sąlygos yra privalomai taikomos nuo 2024 m. kovo 1 d.] 

1) Prekių pirkimo – pardavimo sutarties bendrosios sąlygos;
2) Prekių pirkimo – pardavimo sutarties specialiosios sąlygos.


                                                                                                                                   Sutarties 2 priedas 

PREKIŲ PERDAVIMO-PRIĖMIMO
AKTAS

2025 m. ..................... ........ d. Nr. ..............
Vilnius


	Vadovaujantis 2025-................. Pirkimo-pardavimo sutartimi Nr. .............. Pardavėjas ............................. perduoda, o Pirkėjas Vilniaus rajono savivaldybės administracijos  ......................................................................specialistas.......................... priima Prekę: 

PERDUODAMŲ – PRIIMAMŲ PREKIŲ SĄRAŠAS

	Eil. Nr.
	Prekės pavadinimas
	Kiekis (vnt.)
	Vieneto kaina be PVM (Eur)
	PVM (Eur)
	Bendra vertė su PVM   (Eur)

	1.
	
	
	
	
	

	2.
	
	
	
	
	

	....
	
	
	
	
	

	
	
	
	Iš viso:
	
	



	
PREKES PERDAVĖ:

Pardavėjas


.........................................................
(pareigos, vardas, pavardė, parašas)

	
PREKES PRIĖMĖ:

Vilniaus rajono savivaldybės administracijos

.........................................................
(pareigos, vardas, pavardė, parašas)


	 



4 Sąlygų priedas

(Nacionalinio saugumo reikalavimų atitikties deklaracijos tipinė forma)

	
(tiekėjo pavadinimas)
	
(adresatas (perkančiosios organizacijos / perkančiojo subjekto pavadinimas)

NACIONALINIO SAUGUMO REIKALAVIMŲ ATITIKTIES DEKLARACIJA

20__ m._____________ d. Nr. ______
__________________________
(Sudarymo vieta)
Aš, ___________________________________________________________________ ,
(tiekėjo vadovo ar jo įgalioto asmens pareigų pavadinimas, vardas ir pavardė)
patvirtinu, kad mano vadovaujamas (-a) (atstovaujamas (-a))____________________________ ,
(tiekėjo pavadinimas)    
dalyvaujantis (-i) ______________________________________________________________
(perkančiosios organizacijos pavadinimas)
vykdomame  _____________________________________, atitinka toliau nurodomus reikalavimus:
(pirkimo objekto pavadinimas, pirkimo numeris, pirkimo paskelbimo CVP IS data)



	×
	tiekėjo siūlomos prekės nekelia grėsmės nacionaliniam saugumui – vadovaujantis Lietuvos Respublikos viešųjų pirkimų įstatymo (toliau – VPĮ) 37 straipsnio 9 dalies 1 punktu, prekių gamintojas ar jį kontroliuojantis asmuo nėra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose.

	
	

	
	



	×
	tiekėjo siūlomos teikti paslaugos nekelia grėsmės nacionaliniam saugumui – vadovaujantis VPĮ 37 straipsnio 9 dalies 2 punktu, paslaugų teikimas nebus vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų. 

	
	

	
	



	×
	tiekėjas neturi interesų, galinčių kelti grėsmę nacionaliniam saugumui – vadovaujantis VPĮ 47 straipsnio 9 dalimi, jis pats, jo subtiekėjai ar ūkio subjektai, kurių pajėgumais remiamasi ar juos kontroliuojantys asmenys nėra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose.

	
	

	
	



Patvirtinu, kad šie duomenys yra teisingi ir aktualūs pasiūlymo pateikimo dieną.

Suprantu, kad vadovaudamasis VPĮ 39 straipsnio 4 dalimi, PĮ 52 straipsnio 4 dalimi ar GĮ 40 straipsnio 12 dalimi perkančioji organizacija / perkantysis subjektas bet kuriuo pirkimo procedūros metu gali paprašyti kandidatų ar dalyvių pateikti visus ar dalį dokumentų, patvirtinančių atitiktį VPĮ 37 straipsnio 9 dalies, PĮ 50 straipsnio 9 dalies ar GĮ 40 straipsnio 9 dalies reikalavimams, jeigu tai būtina siekiant užtikrinti tinkamą pirkimo procedūros atlikimą.

Suprantu, kad jeigu pagal vertinimo rezultatus pasiūlymas bus pripažintas laimėjusiu, turės būti pateikti perkančiosios organizacijos / perkančiojo subjekto nurodyti atitiktį nacionalinio saugumo reikalavimams patvirtinantys dokumentai.


____________________                             ____________________	                   ___________________
(pareigos)                                                           (parašas)                                                 (vardas ir pavardė)
